Gitarist

jedan od najrevolucionarnijih rok gitarista, koji je uveo novine u korištenju električne gitare kao elektronskog izvora zvuka.]]

**Gitarista** jest osoba koja svira gitaru. Gitaristi mogu svirati razne gitarske porodične instrumente kao što su klasične gitare, akustične gitare, električne gitare i bas-gitare.

## Historija 
Ljudi su svirali gitaru još od starog vijeka, ali kad se govori o modernim gitaristima, današnji tipovi gitare su se razvili u Španiji između 1778. i 1830. pa se tad i razvio način današnjeg sviranja gitare, trzanjem i prebiranjem po žicama.

Fernando Sor bio je ključna figura u svijetu klasične gitare. Poznat kao "Beethoven gitare", ostavio je dubok utjecaj na muziku klasične gitare. Njegova djela danas se redovno mogu čuti na koncertima klasične gitare. Njegov udžbenik *Gitarske metode* koristi se u mnogim muzičkim školama, gdje studenti uče svirati djela ovog gitarskog velikana.   
Po mnogima najveći gitarist svih vremena bio je Španjolac Andrés Segovia (1893 - 1987) koji je gitaru u svojim rukama pretvorio u vrhunski koncertni instrument.
Zajedno sa Franciscom Tárregom, on predstavlja "gradski stil" sviranja španske gitare. 
U kategoriji flamenko muzike, Paco de Lucía smatra se najvećim flamenko gitaristom svih vremena, koji je zahvaljujući svojoj virtuoznosti i velikom poznavanju flamenko stilova uspješno popularisao ovu vrstu muzike u svijetu. Također, imao je više koncertnih nastupa u gitarskom super triju sa Johnom McLaughlinom i Larryjem Corryelom. Ostali visoko cijenjeni i utjecajni flamenko gitaristi su: Vicente Amigo, Pepe Romero, Manolo Sanlúcar, Niño Ricardo, Sabicas, Paco Peña i Pepe Habichuela. Ramón Montoya također se smatra ključnom figurom u razvoju moderne flamenko gitare.

Ipak prava renesansa gitare kao instrumenta, vezana je uz Rokenrol i električnu gitaru, kao bitnog instrumenta za njegovu popularnost od 1960-ih godina prošlog vijeka. Tako se među 100 najvećih gitarista svih vremena, gotovo uvijek spominju: Jimi Hendrix, Eric Clapton, Jimmy Page, Keith Richards i Jeff Beck.

Najznačajniji regionalni gitaristi su: Vlatko Stefanovski, Željko Kovačević - Pes, Radomir Mihajlović - Točak, Goran Bregović, Slobodan Bodo Kovačević, Vedran Božić i Zele Lipovača.

## Tehnike 
Gitarist može koristiti bilo koju od nekoliko metoda za sviranje gitare, uključujući prebiranje prstima, ovisno o vrsti žica koje se koristi (bilo najlonske ili čelične), uključujući i drmanje prstima ili trzalicu za gitaru od kosti, roga, plastike , metala, filca, kože ili papira, i melodičnog ravnog prebiranja i prebiranja prstiju.

Gitarista također može koristiti različite metode za odabir nota i akorda, uključujući prste, palčeve, barre (prst koji leži preko mnogih ili svih žica na određenom pragu) i gitarske slajdove, obično napravljene od stakla ili metala. Ove tehnike lijeve i desne ruke mogu se mješati u izvođenju.

Tehnike flamenko gitare obuhvataju niz specijaliziranih vještina i pristupa koje ih razlikuju od sviranja klasične gitare. Najpopularnije tehnike su: rasgueado, picado, tremolo, arpeggio, golpe i apoyando/tirando. Svaka od njih doprinosi jedinstvenim perkusivnim i melodijskim kvalitetima flamenko muzike. 
Najpopularniji flamenko ritmovi su: bulerías, soleá i fandango.

## Reference 
## Vanjski linkovi 
*

Kategorija:Zanimanja